ალის ჯულია ბურვილი

ალის ჯულია ბურვილი (1856 წლის 11 ივლისი — 1944 წლის 4 ივლისი) — ინგლისელი სოპრანო და მსახიობი, რომელიც ყველაზე ცნობილი იყო გილბერტისა და სალივანის და სხვა ოპერეტებში გამოსვლებით 1870-იან და 1880-იან წლებში.

მისი კარიერა დაიწყო 1874 წელს, როდესაც ბურვილმა შეასრულა წამყვანი როლები სხვადასხვა ოპერეტებში. მან ასევე გამართა გასტროლები  ბრიტანეთსა და ამერიკაში, სადაც გამოჩნდა ლიდია ტომპსონის ჯგუფთან ერთად 1877 წელს. იგი ხშირად გამოდიოდა რიჩარდ დ'ოილი კარტეს მსახიობების დასთან. შეუერთდა მის კომიკური ოპერის დასს „ოპერა კომიკეს“ 1878–79 წლებში, სადაც მან ითამაშა როლი ოპერაში „პინაფორე“. ამ ოპერაში ალისი ჟოზეფინას როლის შემსრულებელს ანაცვლებდა. კიდევ ერთი როლის შემდეგ, ბურვილმა კარტესთან ერთად გასტროლები გამართა ამერიკაში, ბოლოს ითამაშა ლედი ანჯელა „მოთმინებაში“, ნიუ-იორკში.  მომდევნო ათწლეულის განმავლობაში, იგი განაგრძობდა ოპერეტებსა და პანტომიმებში გამოსხვლას,ძირითადად ბრიტანეთში.

 ბიოგრაფია 
ბურვილი დაიბადა სტეფნიში, ლონდონში. 1874 წლის აგვისტოში იგი გამოჩნდა რიჩარდ დ'ოილი კარტეს გასტონ სერპეტის ოპერეტის ინტერპრეტაციაში, „La branche cassée“-ში, ოპერა კომიკეში. მოგვიანებით, იმავე წელს, მან წარმატებით ითამაშა ფრანც ფონ სუპეს „Ten of 'Em“-ში, სამეფო თეატრში. 

1876 ​​წელს კარტემ გადაიტანა თავისი დადგმა „ჰერცოგის ქალიშვილი“ (ლეონ ვასურის „La Timbale d'argent“-ის ადაპტაცია) სამეფო თეატრიდან გლობუსის თეატრში და ბურვილი შეუერთდა მსახიობების ჯგუფს,რომელთაც პოლინ რიტა ხელმძღვანელობდა. იმავე წელს, იგი გამოჩნდა  ჯონ ჰოლინგჰედის ოფენბახის ოპერეტაში, „The Song of Fortunio“ და ბურლესკში. მოგვიანებით მან გასტროლები გამართა და ითამაშა ოპერებში „გეროლშტეინის გრანდიოზული ჰერცოგინია“, „ოვერნის ვარდი“, და ლეკოკის „La fille de Madame Angot“. 

ალისმა წელი ბირმინგჰემში შესრულებული პანტომიმით დაამთავრა. 

1877 წელს ბერვილმა აიღო როზალინდის როლი ლონდონში ჩატარებულ იოჰან შტრაუსის „Die Fledermaus“-ის პრემიერაზე. გარდა ამისა, მან ითამაშა „Orphee aux Enfers“-შიც, ორივე დადგმა იყო ალჰამბრას თეატრში. შემდეგ მან გასტროლები გამართა ამერიკაში ლიდია ტომპსონის ჯგუფთან ერთად, გამოჩნდა ოფენბახის „ლურჯ წვერასა“ და „რობინზონ კრუზოში“, ასევე „ჟანგბადში“ და „Piff-Paff“-ში. მან ითამაშა ფატიმა, პოლი ჰოპკინსი, სუზელი და ჯოკონდა. 

ალისა დაბრუნდა ლონდონში 1878 წლის იანვარში და მაშინვე შეასრულა  როლები ოფენბახის „Geneviève de Brabant“-ში და არტურ სალივანის „cox and box“-ში. ამას მოჰყვა პარტენეის ჰერცოგინიას როლი დადგმაში „Lecocq's Le Petit Duc“ 1878 წელს. 1878 წლის ივნისის ბოლოს, ბურვილი შეუერთდა კარტეს კომიკური ოპერი დასს „ოპერა კომიკეში“, სადაც ლედი ვიოლას თამაშობდა „The Spectre Knight“-ში. ის გუნდშიც მღეროდა და ჟოზეფინას როლის შემსრულებელს ანაცვლებდა. ალისა პერიოდულად თამაშობდა ამ როლს 1878 და 1879 წლებშიც. 1879 წლის ოქტომბერში მან გასტროლებზე საბოლოოდ ითამაშა ჟოზეფინა, რის შემდეგაც მან დატოვა „ოპერა კომიკე“.

ბურვილი დაბრუნდა დრური ლეინში, კლერეტი ავგუსტუს ჰარისის მიერ 1880 წელს დადგმულ ოპერა „La fille de Madame Angot“-ში. 1881 წელს მან ითამაშა არაბელა ლეინი კარტეს ამერიკულ ბილი ტეილორის კამპანიასთან და შემდეგ მიიღო ლედი ანჯელას როლი „მოთმინებაში“, „სტანდარტ თეატრის“ გასტროლებზე 1881-82 წლებში. 1882 წელს ბურვილი დაბრუნდა ლონდონში, რათა ეთამაშა ფიამეტა სუპეს „ბოკაჩოში“. ამ საქმიანობის შემდეგ, ის ძირითადად პროვინციებში ჩნდებოდა. ითამაშა მერი მაგნონიც, მთავარი როლი, რომლის მისცა მისმა ქმარმა, ჯონ კრუკმა. თეატრალურმა გაზეთმა „The Era“-მ მას უწოდა „ყველაზე მხიარული, ყველაზე ლამაზი მერი მაგნონებს შორის“. მან ითამაშა ახალ ოპერაშიც, სახელწოდებით „The Bachelors“ (1885), და გამოვიდა პანტომიმებში, მათ შორის „Fee-Fi-Fo-Fum“, „Harlequin Jack the Giant Killer“-ში 1887 წელს, ლონდონში. 1892 წელს იგი გამოჩნდა ქმრის კიდევ ერთ ნამუშევარში, „The Young Recruit“, რომელიც ავგუსტუს ჰარისმა გასტროლებზე წარუდგინა მაყურებელს. მისი ბოლო ცნობილი გამოჩენა იყო „Geneviève de Brabant“-ში, ლესტერში, 1893 წლის დეკემბერს. 

ბურვილი მცირე ხნით იყო დაქორწინებული. იგი გათხოვდა 1876 წელს დენიზე, შემდეგ კი დირიჟორ-კომპოზიტორ ჯონ ფრენსის კრუკზე (1847–1922), ალფრედ სელიეს მეგობარზე. მან იცოცხლა კრუკზე ორი ათწლეულით მეტ ხანს და გარდაიცვალა ლიტლჰემპტონში, ინგლისში, 87 წლის ასაკში. ბურვილი და კრუკი დაკრძალულნი არიან დასავლეთ ნორვუდის სასაფლაოზე.

 წყაროები ინტერნეტში 

 web.archive.org
 gsarchive.net
კატეგორია:დაბადებული 1856
კატეგორია:გარდაცვლილი 1944
კატეგორია:XIX საუკუნის ქალები
კატეგორია:XIX საუკუნის ინგლისელი ქალები